ਡਾ. ਮਮਤਾ ਜੋਸ਼ੀ (ਸੂਫ਼ੀ ਗਾਇਕਾ)
ਡਾ. ਮਮਤਾ ਜੋਸ਼ੀ ਇੱਕ ਸੂਫ਼ੀ ਗਾਇਕਾ ਹੈ। ਡਾ. ਮਮਤਾ ਜੋਸ਼ੀ ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ ਅੰਮ੍ਰਿਤਸਰ ਵਿੱਚ ਗੋਲਡਨ ਗਰਲ (ਸੋਨ ਕੁੜੀ) ਦੇ ਨਾ ਨਾਲ ਜਾਣੀ ਜਾਂਦੀ ਸੀ। ਉਹ ਸੰਗੀਤ ਵਿੱਚ ਪੀ ਐਚ.ਡੀ.ਹਨ ਅਤੇ ਉਹਨਾਂ ਐਮ.ਏ. (ਸੰਗੀਤ) ਵਿੱਚ ਸੋਨੇ ਦਾ ਤਮਗਾ ਅਤੇ ਐਮ.ਏ. (ਕੱਥਕ ਨ੍ਰਿਤ) ਵਿੱਚ ਚਾਂਦੀ ਦਾ ਤਗਮਾ ਜਿਤੇ ਸਨ। ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ, ਅੰਮ੍ਰਿਤਸਰ ਪੜ੍ਹਦਿਆਂ ਕੌਮੀ ਪੱਧਰ ਦੇ ਸੰਗੀਤ ਮੁਕਾਬਲਿਆਂ ਦੌਰਾਨ ਉਸ ਨੇ ਛੇ ਸੋਨੇ ਤੇ ਚਾਂਦੀ ਦੇ ਤਗਮੇ ਜਿੱਤੇ। ਇਸ ਸੋਨ ਪਰੀ ਨੇ ਮਨੁੱਖੀ ਸਰੋਤ ਵਿਕਾਸ ਮੰਤਰਾਲੇ (ਭਾਰਤ ਸਰਕਾਰ) ਦਾ ਵੱਕਾਰੀ ਵਜ਼ੀਫ਼ਾ ਵੀ ਹਾਸਲ ਕੀਤਾ ਹੈ। ਮਮਤਾ ਭਾਰਤੀ ਕਲਾਸੀਕਲ ਵੋਕਲ ਮਿਊਜ਼ਕ ਵਿੱਚ ਪੀਐਚ.ਡੀ. ਹਨ। ਉਹ ਲਾਲ ਚੰਦ ਯਮਲਾ ਜੱਟ ਪੁਰਸਕਾਰ ਪ੍ਰਾਪਤ ਹਨ।